2002/442/EY: Komission päätös, tehty 10 päivänä kesäkuuta 2002, luvan antamisesta Belgialle suorittaa vain kaksi sikatuotantoa koskevaa tilastotietojen keruuta vuodessa (ETA:n kannalta merkityksellinen teksti) (tiedoksiannettu numerolla K(2002) 2061)



Virallinen lehti nro L 152 , 12/06/2002 s. 0029 - 0030



Komission päätös, tehty 10 päivänä kesäkuuta 2002, luvan antamisesta Belgialle suorittaa vain kaksi sikatuotantoa koskevaa tilastotietojen keruuta vuodessa (tiedoksiannettu numerolla K(2002) 2061) (Ainoastaan ranskan- ja hollanninkieliset tekstit ovat todistusvoimaiset) (ETA:n kannalta merkityksellinen teksti) (2002/442/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sikatuotantoa koskevien tilastotietojen keruusta 1 päivänä kesäkuuta 1993 annetun neuvoston direktiivin 93/23/ETY(1), sellaisena kuin se on viimeksi muutettuna direktiivillä 97/77/EY(2), ja erityisesti sen 1 artiklan 2, 3 ja 4 kohdan, sekä katsoo seuraavaa: (1) Belgia on esittänyt asianmukaiset menetelmäkuvaukset, joiden avulla voidaan turvata tuotantoarvioiden laatu direktiivin 93/23/ETY mukaisesti. (2) Direktiivissä 93/23/ETY annetaan myös jäsenvaltioille lupa pyynnöstä käyttää karjaa koskevan tiedonkeruun sijasta hallinnollisia tietolähteitä, kunhan ne täyttävät mainitussa direktiivissä säädetyt velvoitteet; Belgia on jättänyt tätä asiaa koskevan pyynnön. (3) On syytä antaa Belgialle lupa suorittaa vain kaksi tilastotietojen keruuta vuodessa kuuden kuukauden välein touko-/kesäkuussa ja marras-/joulukuussa sekä käyttää sen ilmoittamia hallinnollisia tietolähteitä. (4) Tämä päätös on neuvoston päätöksellä 72/279/ETY(3) perustetun pysyvän maataloustilastokomitean lausunnon mukainen, ON TEHNYT TÄMÄN PÄÄTÖKSEN: 1 artikla Belgialle annetaan lupa suorittaa vain kaksi tilastotietojen keruuta vuodessa kuuden kuukauden välein touko-/kesäkuussa ja marras-/joulukuussa. 2 artikla Käyttäessään hallinnollisia tietoja kotimaista bruttotuotantoa koskevien arvioiden laskemiseen Belgian on noudatettava edellytyksiä, jotka esitetään tämän päätöksen liitteessä. 3 artikla Tämä lupa myönnetään kolmeksi vuodeksi. 4 artikla Tämä päätös on osoitettu Belgian kuningaskunnalle. Tehty Brysselissä 10 päivänä kesäkuuta 2002. Komission puolesta Pedro Solbes Mira Komission jäsen (1) EYVL L 149, 21.6.1993, s. 1. (2) EYVL L 10, 16.1.1998, s. 28. (3) EYVL L 179, 7.8.1972, s. 1. LIITE Perusedellytykset, joilla määritetään hallinnollisen Sanitel-tietokannan käyttö kotimaista bruttotuotantoa koskevien arvioiden laatimiseen: 1. Yhteistyöryhmä, joka koostuu kansallisen tilastolaitoksen (Institut National de Statistique, INS) Belgian talousasiainministeriön, maatalouskeskuksen (Centre d'Economie Agricole, CEA), pk-yrityksistä, itsenäisistä yrittäjistä ja vapaiden ammattien asioista sekä maataloudesta vastaavan ministeriön tai vastaavien, aluekehityksen osana perustettujen elinten sekä Euroopan komission edustajista, valvoo hallinnollisen Sanitel-tietokannan käyttöä kotimaista bruttotuotantoa koskevien arvioiden laatimiseen. Tämä ryhmä vastaa erityisesti siitä, että Sanitel-rekisterin ajantasaistamiseksi noudatettava menettely takaa jatkuvasti riittävän kattavuuden ja edustavuuden suhteessa sikakarjaa koskevan tilastotietojen keruun tuloksiin. Ryhmä suorittaa yksityiskohtaisen tarkastelun aina, kun hallinnollista Sanitel-tietokantaa muutetaan merkittävästi. 2. Belgia toimittaa 31 päivään joulukuuta 2004 mennessä Euroopan komissiolle kertomuksen, jossa esitetään katsaus kokemuksiin, joita on saatu hallinnollisen Sanitel-tietokannan käytöstä kotimaista bruttotuotantoa koskevien arvioiden laatimiseen.